**МИНИСТЕРСТВО НА ТРУДА И СОЦИАЛНАТА ПОЛИТИКА**

**ФОНД   „СОЦИАЛНА ЗАКРИЛА“**

**Наименование на проекта:**

*„Обзавеждане и модернизиране на материалната база на Домашен социален патронаж гр. Угърчин и Домашен социален патронаж с. Лесидрен“*

***Договор за съвместна дейност № РД 04-122/30.05.2018 г., сключен между Община Угърчин и Фонд „Социална закрила“ за закупуване на оборудване и обзавеждане***

**Обща стойност на проекта:**25 864,00 лева с включен ДДС

**Размер на финансовите средства от фонд „Социална закрила“:**23 277,60 лева с включен ДДС

**Размер на собствените  финанансови средства:**2 586,40  лева с включен ДДС

**Цели на проекта**

Повишаване качеството на живот, насърчаване на социалното включване чрез модернизиране на оборудването и обзавеждането на Домашен социален патронаж гр. Угърчин и Домашен социален патронаж с. Лесидрен, Община Угърчин.

Подцели на проекта:

1. Изпълнение на социалната политика на Община Угърчин, в частност изпълнение на целите на План за социалните услуги разработен в изпълнение на Областна стратегия за развитие на социалните услуги 2014-2020 и други стратегически документи на национално ниво;

2. Предоставяне на качествени, достъпни и ефективни междусекторни услуги за дългосрочна грижа, съобразени с реалните потребности на хората и общността;

3. Създаване на възможности за независим живот на възрастните хора и хора с увреждания. Справяне с бедността и социалната изолация на уязвимите групи;

4. Разширяване дейността на ДСП гр. Угърчин и ДСП с. Лесидрен, което ще допринесе за по-ефективно изпълнение на други проекти в социалната сфера и увеличаване броя на потребителите;

5. Намаляване на режийните разходи, подобряване на качеството на крайния продукт и оптимизиране на работния процес;

6. Подобряване на хигиенните условия - доставка на оборудване с технически, конструктивни и експлоатационни възможности, които осигуряват протичането на процеса по приготвяне и предлагане на храните по начин, който не води до тяхното замърсяване.

**Основните дейности по проекта са:**

Основните дейности са свързани с предоставянето на топла, питателна и разнообразна храна на потребителите от целевите групи.

Дейност 1: Сформиране на екип за организация и управление на проекта – Провеждане на среща на екипа с цел разпределение на задачи и отговорности и определяне на срокове.

Дейност 2: Провеждане на процедура за избор на изпълнител за доставка на оборудване.

Дейност 3: Доставка и монтаж на оборудването и обзавеждането.

Дейност 4. Информация и публичност.

Дейност 5. Отчитане на проекта.